#HisChoice : एका तृतीयपंथीयाशी लग्न करणाऱ्या पुरुषाची गोष्ट\nसामान्य लोकांना असं वाटतं की तृतीयपंथांकडे खूप पैसा असतो. ते अगदी आरामात राहतात. त्यांच्याकडे फुकटचा पैसा असतो. कुटुंबाची काही जबाबदारी नसते. मात्र हा लोकांचा गैरसमज आहे. 

मी आणि निशा या दहा बाय दहाच्या खोलीत राहतो. जेव्हा खोलीत रात्री थोडासा उजेड असतो तेव्हा भिंतींचा दिसणारा करडा रंग मला आवडतो. 

आमच्याकडे एक ढोल आहे. एक पलंग आणि एका कोपऱ्यात दुर्गेची मूर्ती आहे. निशा तिची पूजा करते. 

निशा म्हणते की, "आपल्या घरच्यांना, आपल्या नात्याबद्दल समजावू शकलो नाही. त्यामुळे इतर लोकांना समजावलं तरी परिस्थिती बदलणार आहे का?"

त्यामुळे ती घराबाहेर फार कमी लोकांशी बोलते. 

निशा माझ्यासाठी एखाद्या हिरॉईनपेक्षा कमी नाही. मोठे डोळे, नितळ रंग असलेलं तिचं रूप कपाळावर टिकली लावल्यावर फारच उठून दिसतं.

वाईट संगत 

आमच्या दोघांच्या कहाणीची सुरुवात बारा वर्षांपूर्वीच्या मैत्रीने झाली.

आधी निशाचं नाव प्रवीण होतं. आम्ही एकाच भागात रहायचो. जेव्हा मी पहिल्यांदा प्रवीणला भेटलो तेव्हा तो दहावीत होता. 

मी सहावीनंतर शिक्षण सोडलं होतं. आई-बाबांनी आणि भावाने खूप समजावलं की मी शाळेत जावं. मात्र त्या काळात मी स्वत:ला हिरो समजायचो. 

आज मी भलेही त्याला वाईट संगत म्हणतो, पण ज्या लोकांमध्ये माझी उठबस होती त्यांचा माझ्यावर फार प्रभाव होता. 

त्यांच्यापैकी काही लोकांबरोबर मिळून मी लग्नघरात जाऊन 'घोडी', 'टप्पे', 'बन्ने' आणि इतर प्रकारची लोकगीतं गायला सुरुवात केली. 

सोळाव्या वर्षांत मी स्वत:च्या पायावर उभा राहिलो होतो. तर प्रवीण बारावीत गेला होता.

आम्ही दोघं अल्पवयीन होतो आणि प्रेमात होतो. तो मुलगी आहे की मुलगा या गोष्टीने मला काहीच फरक पडत नव्हता.

त्याचं सुंदर दिसणं, महत्त्वाचं म्हणजे मुलींसारखं दिसणं माझ्यासाठी कधीच महत्त्वाचं नव्हतं. खरंतर मी आणि प्रवीण जेव्हा भेटलो तेव्हा तो मुलांसारखा शर्ट-पँट घालायचा. 

एखाद्या मुलीबरोबर प्रेमसंबंध असणं म्हणजे काय असतं याची मला पूर्ण जाणीव आहे. कारण प्रवीणच्या आधी माझं एका मुलीवर प्रेम होतं. आम्ही दोन वर्षं एकत्र होतो. ती माझ्यापेक्षा आठ वर्षांनी मोठी होती. नंतर तिचं लग्न झालं.

प्रवीणबरोबर असल्याची जाणीव मला सुखावू लागली. घरात मी नवरा आहे आणि तो बायको. कारण त्याच्या भावना आधीपासूनच मुलींसारख्या आहेत. 

त्याला मेकअप करायला खूप आवडतं. 12वीत असतांनाच त्याने कान टोचवून घेतले आणि केस वाढवायला सुरुवात केली....\n\ntl;dr:
माझ्या मित्रांना आणि शेजाऱ्यांना असं वाटतं की मी फक्त पैशांसाठी निशाबरोबर आहे. ती पैसे कमावते आणि मी ते खर्च करतो.